L 124/30 Jurnalul Oficial al Uniunii Europene 20.5.2009 DIRECTIVA 2009/13/CE A CONSILIULUI din 16 februarie 2009 de punere în aplicare a acordului încheiat între Asociaţia Armatorilor din Comunitatea Europeană (ECSA) și Federația Europeană a Lucrătorilor din Transporturi (ETF) cu privire la Convenția din 2006 privind munca în domeniul maritim şi de modificare a Directivei 1999/63/CE CONSILIUL UNIUNII EUROPENE, având în vedere Tratatul de instituire a Comunității Europene, în special articolul 139 alineatul (2), având în vedere propunerea Comisiei, întrucât: () În conformitate cu articolul 139 alineatul (2) din tratat, patronatul și sindicatele, denumiţi în continuare „partenerii sociali”, pot să solicite împreună ca acordurile încheiate de aceştia la nivel comunitar să fie puse în aplicare printr-o decizie a Consiliului, la propunerea Comisiei. La 23 februarie 2006, Organizația Internaţională a Muncii a adoptat Convenția din 2006 privind munca în domeniul maritim, cu scopul de a crea un instrument unic, coerent, care să reunească în măsura posibilului toate normele actualizate prevăzute de recomandările şi convențiile existente privind munca în domeniul maritim, precum şi principiile fundamentale existente în alte convenții internaționale din domeniul muncii. În conformitate cu articolul 138 alineatul (2) din tratat, Comisia a consultat patronatul și sindicatele cu privire la oportunitatea lărgirii acquis-ului comunitar existent prin adaptarea, consolidarea sau suplimentarea acestuia în conformitate cu Convenția din 2006 privind munca în domeniul maritim. La 29 septembrie 2006, Asociaţia Armatorilor din Comunitatea Europeană (ECSA) și Federaţia Europeană a Lucrătorilor din Transporturi (ETF) au informat Comisia cu privire la dorința lor de a începe negocierile, în conformitate cu articolul 138 alineatul (4) din tratat. La 19 mai 2008, organizaţiile menționate au încheiat un acord cu privire la Convenția din 2006 privind munca în domeniul maritim, denumit în continuare „acordul”, cu scopul de a contribui la crearea unor condiții egale la nivel global în întreaga industrie maritimă. Acordul respectiv și anexa la acesta conțin o cerere comună prin care Comisia este invitată să pună în aplicare acordul şi anexa printr-o decizie a Consiliului la propunerea Comisiei, în conformitate cu articolul 139 alineatul (2) din tratat. (6) (10) (11) (12) (13) Acordul se aplică navigatorilor la bordul navelor înre- gistrate într-un stat membru şi/sau arborând pavilionul unui stat membru. Acordul modifică Acordul european privind organizarea timpului de lucru al navigatorilor, încheiat la Bruxelles la 30 septembrie 1998, între Asociaţia Armatorilor din Comunitatea Europeană (ECSA) și Federația Sindicatelor Lucrătorilor din Transporturi din Uniunea Europeană (FST). În sensul articolului 249 din tratat, instrumentul adecvat pentru punerea în aplicare a acordului este directiva. Acordul va intra în vigoare concomitent cu Convenţia din 2006 privind munca în domeniul maritim, iar partenerii sociali doresc ca măsurile naționale de punere în aplicare a prezentei directive să nu intre în vigoare înaintea datei de intrare în vigoare a convenției respective. În privința oricăror termeni utilizați în acord şi care nu sunt definiți în mod expres în cadrul acestuia, prezenta directivă lasă statelor membre libertatea de a defini termenii respectivi în conformitate cu legislațiile şi prac- ticile naţionale, aşa cum este cazul altor directive de politică socială care utilizează termeni similari, cu condiția ca acele definiții să respecte conţinutul acordului. Comisia a redactat propunerea sa de directivă, conform Comunicării sale din 20 mai 1998 privind adaptarea și promovarea dialogului social la nivel comunitar, luând în considerare reprezentativitatea părţilor semnatare şi lega- litatea fiecărei clauze din acord. Statele membre pot încredința patronatelor și sindi- catelor, la cererea comună a acestora, punerea în aplicare a prezentei directive, cu condiția ca statele membre să adopte orice dispoziție necesară care să le permită să garanteze în orice moment obţinerea rezul- tatelor impuse de prezenta directivă. Dispoziţiile prezentei directive ar trebui să se aplice fără a aduce atingere altor dispoziții comunitare, în special celor incluse în legislația comunitară, care sunt mai detaliate şiJsau care acordă navigatorilor un nivel mai înalt de protecție.